મુખ્યમંત્રી આનંદીબેન સાથેની મીટિંગમાં સુરતના પાટીદારો તરફી હાર્દિકે નિયુક્ત કરેલા મહેશ સવાણી અને મહેશ પટેલ હાજર રહ્યાં હતાં. જેમાં મહેશ સવાણીએ જણાવ્યું હતું કે, આજે મુખ્યમંત્રી સમક્ષ અમે જેલમાં બંધ પાટીદાર યુવકોને છોડવા અંગે વાત કરી હતી. જેમાં મુખ્યમંત્રીએ હકારાત્મક અભિગમ દાખવતાં કહ્યું હતું કે, ન્યાયતંત્ર પર ભરોસો રાખો. પાંચ યુવકોને જામીન મળી ગયા છે. અને આગામી સમયમાં પણ સરકાર સકારાત્મક રીતે જલદી ઉકેલ લાવશે તેમ તેમણે ઉમેર્યું હતું.